Tervetuloa ohjelmaan. Mun nimi on Sirpa Laitinen.
Tänään käsittelen aika rankkaa teemaa, kärsimystä.
Puhun nimenomaan kärsimisestä kristittynä.
Tämä teema on mulle valitettavan tuttu.
Olen kärsinyt eri tavoin.
Kaikkein rankin kärsimys mulla on ollut fyysisenä.
Tätä teemaa paljon pohditaan, -
niin haluan sitä vähän tarkastella sinun kanssasi.
Kärsimystä on montaa eri laatua.
Meillä voi olla pitkäaikaista tai lyhytaikaista kärsimystä.
Voi olla fyysistä, psyykkistä, taloudellista.
Voi olla itse aiheutettua tai esim. suvun kautta tullutta sairautta.
Tai onnettomuuksia, ennalta arvaamattomia asioita.
Läheisen menetys on raskasta.
Elämään kuuluvat kärsimykset. Näin se vaan on.
Mutta miten niihin tulis suhtautua kristittyinä?
Kuitenkin Raamatussa luvataan, -
että Jeesus voi parantaa ja Jumala vaikuttaa meidän tilanteisiin.
Käydään vähän läpi parantumisen problematiikkaa.
Kun mä tulin uskoon, -
aloin juosta kokouksissa ja etsin paranemista sieltä ja täältä.
Aika epätoivoisesti.
Lopulta olin aika pettynyt, koska en parantunut kertaheitolla.
Ajattelin, että mun osani on sitten siinä, etten parane.
En ymmärtänyt, että Jumala voi parantaa meitä myös pikkuhiljaa.
Hän voi johdattaa avun lähteille.
Kun Pyhä Henki meissä asuu, -
Hän lähtee eheyttämään meissä sellaista, mikä on särkynyt.
Mä oon itekin ollut hyvin särkynyt ja on ollut ihanaa kokea -
Jumalan hoitavaa läsnäoloa rukouksissa ja ylistyksessä.
Kun ihminen sisäisesti eheytyy, se vaikuttaa usein fyysiseen tilaan.
On hyvä ottaa huomioon, että vaikka me ollaan kristittyjä, -
ja vaikka Jumala auttaa, -
ja tänään itsekin saan olla niin sanotusti terveiden kirjoissa, -
me voidaan segmentoida asiamme kolmeen erilaiseen segmenttiin, -
jos puhutaan kärsimyksistä.
Voit vaikka paperille kirjoittaa yhteen osioon asiat, -
että voisitko itse tehdä tälle asialle jotakin.
Onko elämäntavassani jotakin, joka haittaa terveydentilaa -
ja ylläpitää jotain sairautta?
Onko ihmissuhteissa jotakin, joka rasittaa ja vie voimia?
Onko anteeksiantamaton kauna, joka rassaa -
ja estää mua näkemästä siunauksia, joita Jumala on mulle varannut?
Onko mun rahankäytössä tarkastamisen varaa, -
jotta ei tarvis kärsiä taloudellisesta ahdingosta?
Kun olet kirjoittanut, mitä itse voit tehdä ongelmasi kanssa, -
voit tarkastella seuraavalla sektorilla asioita, -
joita joku muu vois kenties tehdä sun edestä.
Meillä on lupa pyytää apua. Voimme pyytää ystävältä tai omaiselta -
tai julkisen sektorin toimijalta apua meidän ongelmiin.
Meidän kannattaa huolehtia siitä, -
että me saadaan se apu, mikä meille kuuluu.
Meidän yhteiskunnassa on monenlaista apua tarjolla.
Sitten tullaan kolmanteen sektoriin, -
Herran haltuun -osastolle.
Voit kirjoittaa asioita, joille kukaan ei nyt voi mitään.
Elämme elämän sietämättömässä epävarmuudessa.
Kaikkeen ei voida vaikuttaa, vaikka kuinka terveellisesti elettäis.
Mun täytyy kyllä sanoa, että mulla on tosi surullinen olo siitä, -
miten raskaita elämänkohtaloita joillakin on.
Jos ihminen ei elä jumalasuhteessa eikä voi luottaa mihinkään muuhun -
kuin kahteen ensiksi mainittuun sektoriin, -
ihminen masentuu ja hänellä on tosi rankka olla.
Jos sulla on nyt sellainen tilanne, -
että parhaillaan kamppailet hirveissä kärsimyksissä, -
ihan ensimmäinen asia on, -
että voisit viedä rukouspyyntöjä.
Lähettää vaikka TV7:lle -
tai ystäville tai seurakuntaan.
Jos katsot tehneesi asiat, mitä ihminen voi tehdä, -
niin voit pyytää Jumalalta. Meillä on lupa pyytää myös ihmeitä.
Meillä on ikiaikainen Jumala, joka tänä päivänäkin parantaa.
Vaikka mun parantuminen on tapahtunut pikkuhiljaa, -
sinun parantuminen voi tapahtua vaikka kertaheitolla.
Joskus kestää vähän ja me joudutaan kärsimään, että nähdään lopputulos.
Jumala sallii kärsimystä myös, -
että me pysähdyttäis kuuntelemaan Hänen ääntään.
Jumala sanoo, että Jeesus kulkee rinnallamme kaikkina hetkinä.
Sä et koskaan oo yksin sun kärsimyksissä, -
vaan Jeesus on käynyt sinne Getsemaneen sen ristin tien.
Jos tuntuu, ettei jaksa rukoilla, -
voit vaikka kuunnella ylistysmusiikkia kotona -
ja antaa musiikin hoitaa sinua.
Tässä ajassa me ei kaikki parannuta välttämättä ollenkaan.
Iän myötä tulee kremppaa ja me ollaan keskeneräisiä kuitenkin.
Mutta Paavali sanoo 2. Kor. 4:17:ssä näin:
Oon huomannut omassa elämässä, että kun olen kärsinyt eniten, -
mä olen ollut kaikkein lähimpänä Jeesusta.
Sen lisäksi, että meillä on inhimillisiä kärsimyksiä, -
joita on ihan kaikilla, -
meillä kristityillä on vielä erityisoikeus, -
voi kuulostaa rankalta, -
Meillä on oikeus kärsiä myös Kristuksen nimen tähden.
Pietarin kirjeessä sanotaan tällaisesta kärsimyksestä näin:
"Rakkaani, älkää oudoksuko sitä tulenpoltetta, jossa olette -
ja jossa teitä nyt koetellaan, ikään kuin teille tapahtuisi jotakin outoa.
Päinvastoin iloitkaa sitä mukaa kuin olette osallisia -
Kristuksen kärsimyksistä, jotta saisitte iloita ja riemuita myös -
hänen kirkkautensa ilmestyessä.
Jos teitä pilkataan Kristuksen nimen tähden, olette autuaita, -
sillä kirkkauden ja Jumalan Henki lepää päällänne.
Älköön näet kukaan teistä kärsikö [...] pahantekijänä -
tai siksi, että sekaantuu hänelle kuulumattomiin asioihin.
Mutta jos hän kärsii kristittynä, -
älköön hävetkö, vaan ylistäköön tästä nimestään Jumalaa." (RK).
Loppupeleissä tää elämä on aika lyhyt.
Joskus kouluaikana, nuorena lapsena, pelkäsin jotain -
ja sen takia jätin tekemättä jotain kivaa.
Myöhemmin on kaduttanut. Eihän mulla ollut mitään hätää.
Haluan kristittynä ottaa haasteita vastaan, koska nyt on se aika.
Me ei tiedetä kuinka pitkään meillä on elämää jäljellä.
Sitten kun me ollaan Jeesuksen kanssa, on mahtavaa -
saada katsoa Jeesusta silmiin, kun emme ole hävenneet Häntä.
Häntä, joka on meidät pelastanut ja lunastanut vapaaksi kaikesta.
Silloin kaikki kyyneleet pyyhitään.
Meitä ei enää edes kiinnosta ne murheet ja tuskat, -
joita ollaan jouduttu kokemaan.
Rukoillaan vielä tähän loppuun.
Kiitos Jeesus, ettet kulje yhdenkään kärsivän katsojan ohi.
Kiitos, että haluat helpottaa tuskaa ja kärsimystä.
Mä oikein näen, kun semmonen öljypisara tippuu jonkin ylle.
Jonkin sairauden ylle, ja joku saa kokea Herran parantavaa voimaa.
Kiitos Jeesus, että sitoudut näihin hetkiin, kun me huudetaan nimeäsi.
Pyydän, että ihminen, joka on kauan kärsinyt fyysisistä tuskista...
Tulee oikein reuma mieleen.
Kiitos, että voit vapauttaa. Poista tulehdus kehosta, Jeesus.
Anna jokaisen katsojan nyt kokea Sun läsnäoloa ja rakkautta.
Kiitos, että helpotat meidän kärsimyksiä ja viet meidät perille.
Kiitos, että meillä on etuoikeus edustaa Sinun nimeä täällä.
Kiitos kuningasten Kuningas, Rauhanruhtinas.
Me halutaan ylistää Sinua niin kauan kuin täällä voidaan -
ja siellä taivaassa ylistys on sitten ikuista.
Siunaa jokaista katsojaa. Anna jokaiselle rauha ja varmuus, -
että Sinä olet... juuri sinun kanssa tällä hetkellä.
Aamen.
Tekstitys: Johanna Holmström